บิ๊กตู่ถกด่วนทีมเศรษฐกิจ ใช้เงินกู้5แสนล้าน
บิ๊กตู่ เรียกถกด่วนทีมเศรษฐกิจ ใช้เงินกู้ 5 แสนล้าน เยียวยาผู้ได้รับผลกระทบจากการล็อกดาวน์ประเทศ
12 ก.ค. 2564

วันนี้ (12 ก.ค. 2564) พล.อ.ประยุทธ์ จันทร์โอชา นายกรัฐมนตรี และ รมว.กลาโหม ได้เรียกประชุมด่วนทีมเศรษฐกิจ ประกอบด้วย นายสุพัฒนพงษ์ พันธ์มีเชาว์ รองนายกรัฐมนตรี และ รมว.พลังงาน นายอาคม เติมพิทยาไพสิฐ รมว.คลัง นายดนุชา พิชยนันท์ เลขาธิการ สำนักงานสภาพัฒนาการเศรษฐกิจและสังคมแห่งชาติ (สศช.) และผู้บริหารธนาคารแห่งประเทศไทยประเด็นสำคัญการประชุม คือ การหามาตรการเยียวยาประชาชน และผู้ประกอบการที่ได้รับผลกระทบจากการล็อกดาวน์ 10 จังหวัดในประเทศ เพื่อป้องกันการแพร่ระบาดของโควิดที่แพร่กระจายจนไม่สามารถควบคุมได้ทั้งนี้ มาตรการเยียวยาจะใช้เงินจาก พ.ร.ก.กู้เงิน 5 แสนล้านบาท คาดว่าจะเร่งเห็นชอบมาตรการเยียวยาประชาชนและผู้ประกอบการที่ได้รับผลกระทบจากการล็อกดาวน์บางมาตรการเป็นการเร่งด่วน เพื่อให้เสนอให้คณะรัฐมนตรี (ครม.) เห็นชอบภายในพรุ่งนี้ หรือ ในสัปดาห์หน้า